ณรงค์พันธ์ จิตต์แก้วแท้

พลเอก ณรงค์พันธ์ จิตต์แก้วแท้ หรือชื่อเกิดว่า มณเฑียร แก้วแท้ (เกิด 1 มกราคม พ.ศ. 2506) เป็นนายทหาร และนักการเมืองชาวไทย เป็นอดีตผู้บัญชาการทหารบกคนที่ 42 เคยเป็นสมาชิกสภานิติบัญญัติแห่งชาติ และยังดำรงตำแหน่งสมาชิกวุฒิสภาชุดที่ 12 โดยตำแหน่ง
== ประวัติและการศึกษา ==
ณรงค์พันธ์ (ชื่อเดิม มณเฑียร แก้วแท้) เกิดเมื่อวันที่ 1 มกราคม พ.ศ. 2506 มีชื่อเล่นว่า "บี้" สมรสกับ พ.อ. หญิง  พิมพ์พิศา จิตต์แก้วแท้ มีบุตร 1 คน  การศึกษาก่อนเข้ารับราชการ โรงเรียนอำนวยศิลป์ รุ่นที่ 53 (พุทธศักราช 2521) สำเร็จการศึกษาจากโรงเรียนเตรียมทหาร รุ่นที่ 22 ปริญญาตรีวิทยาศาตรบัณฑิต โรงเรียนนายร้อยพระจุลจอมเกล้า รุ่นที่ 33  ปริญญาโทศิลปศาสตรมหาบัณฑิต โรงเรียนเสนาธิการทหารบก (หลักสูตรหลักประจำ ชุดที่ 73) นอกจากนี้ยังสำเร็จการฝึกหลักสูตรส่งทางอากาศ รุ่นที่ 153, หลักสูตรจู่โจม รุ่นที่ 78, หลักสูตรชั้นนายร้อย เหล่าทหารราบ รุ่นที่ 78 และหลักสูตรชั้นนายพัน เหล่าทหารราบ รุ่นที่ 56 การศึกษาต่างประเทศ หลักศูตรชั้นนายร้อยทหารราบ และหลักสูตรนายทหารเครื่องยิงลูกระเบิด ณ ค่ายเบนนิ่ง รัฐจอร์เจีย สหรัฐ 
== การรับราชการ ==
เขาเข้ารับราชการตำแหน่งที่สำคัญ ได้แก่
ผู้บังคับกองพันทหารราบที่ 1 กรมทหารราบที่ 31 รักษาพระองค์ (ร.31 พัน.1 รอ.)
ผู้บังคับกองพันทหารราบที่ 3 กรมทหารราบที่ 31 รักษาพระองค์ (ร.31 พัน.3 รอ.)
ผู้บังคับการกรมทหารราบที่ 31 รักษาพระองค์ (ร.31 รอ.)
ผู้บัญชาการกองพลที่ 1 รักษาพระองค์ (พล.1 รอ.)
รองแม่ทัพภาคที่ 1 (รอง มทภ.1)
แม่ทัพภาคที่ 1 (มทภ.1) อัตรา"พลโท"
ผู้ช่วยผู้บัญชาการทหารบก (2) อัตรา"พลเอก"
== การปฏิบัติราชการพิเศษ ==
เขาปฏิบัติภารกิจในกองกำลังรักษาสันติภาพ 972 ไทย-ติมอร์ตะวันออก ในกรอบของสหประชาชาติ ปฏิบัติหน้าที่ในพื้นที่จังหวัดชายแดนภาคใต้หลังเหตุการณ์ปล้นปืนที่ค่ายกรมหลวงนราธิวาสราชนครินทร์ จ.นราธิวาส เมื่อปี 2547 โดยกองทัพภาคจะส่งกำลังพลลงไปสนับสนุนกองทัพภาคที่ 4 ในการจัดหน่วยเฉพาะกิจลงไปรักษาความสงบเรียบร้อย เช่นเดียวกับกองทัพภาคที่ 1 เมื่อครั้งดำรงตำแหน่ง ผบ.ร.31 พัน.3 รอ. 
ปฏิบัติหน้าที่ในจังหวัดยะลาระหว่างความไม่สงบในจังหวัดชายแดนภาคใต้
ปฏิบัติหน้าที่ในกองกำลังนานาชาติ Interfet และกองกำลังสหประชาชาติ UNTAET ภารกิจรักษาสันติภาพในติมอร์ตะวันออก
นายทหารพิเศษประจำหน่วยทหารรักษาพระองค์ สังกัด กรมทหารราบที่ 1 มหาดเล็กราชวัลลภรักษาพระองค์
ได้รับการโปรดเกล้าโปรดกระหม่อม แต่งตั้งเป็นราชองค์รักษ์เวร
นายทหหารพิเศษประจำกรมทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์
กระทั่งวันที่ 12 กันยายน 2566 ได้มีพระบรมราชโองการโปรดเกล้าฯ ให้รับโอนพลเอก ณรงค์พันธ์ ผู้บัญชาการทหารบก (อัตราพลเอกพิเศษ) มาสังกัดหน่วยบัญชาการถวายความปลอดภัยรักษาพระองค์ และให้ดำรงตำแหน่ง ผู้บัญชาการสำนักงานนายทหารปฏิบัติการพิเศษในพระองค์พระบาทสมเด็จพระเจ้าอยู่หัว หน่วยบัญชาการถวายความปลอดภัยรักษาพระองค์ (อัตราพลเอกพิเศษ)
== ความเห็นทางการเมือง ==
ณรงค์พันธ์ให้สัมภาษณ์สื่อมวลชน เป็นครั้งแรกภายหลังเข้ารับตำแหน่ง โดยอ้างว่ากองทัพไม่มีความคิดรัฐประหาร และให้ผู้ประท้วง "ปฏิรูปตัวเองก่อน" ในเดือนพฤศจิกายน 2563 เขาให้สัมภาษณ์ว่าจะไม่ปกป้องคนผิดกรณีพลทหารพิชวัฒน์ผูกคอตายในค่ายทหาร เขาทวงถามความรับผิดชอบจากผู้ประท้วงที่ไปชุมนุมที่ "พื้นที่ศักดิ์สิทธิ์" ของกรุงเทพมหานคร เขามีท่าทีตอบรับคำขอของนายทหารเกษียณนายหนึ่งที่ให้ช่วยดูแล พล.อ. ประยุทธ์ จันทร์โอชา
ในปี 2565 จากกรณีโฆษณาของลาซาดาที่มีคนนั่งวีลแชร์นั้น ทำให้เขาสั่งห้ามพาหนะของลาซาดาเข้าค่ายทหารทั่วประเทศ และห้ามหน่วยงานของกองทัพบกสั่งซื้อของจากบริษัทดังกล่าว เขากล่าวหาว่าโฆษณาดังกล่าวล้อเลียนผู้พิการ และอาจกระทบถึงสถาบันพระมหากษัตริย์ คนไทยควรเคารพสิทธิเสรีภาพของผู้พิการตามหลักเรื่องสิทธิมนุษยชนซึ่งเป็นกฎหมายสากล และกล่าวอีกว่า "เบี่ยงเบนทางร่างกาย หรือเบี่ยงเบนทางอะไรได้ แต่อย่าเบี่ยงเบนทางจิตใจ พยายามทำจิตใจให้สูงเข้าไว้"
ปีต่อมาไม่กี่วันก่อนการเลือกตั้งใหญ่ เขากล่าวว่าจะไม่มีการปฏิวัติหรือรัฐประหารอีก และขอความร่วมมือสื่อมวลชนไม่ถามเรื่องนี้กับกองทัพ
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
พ.ศ. ไม่ปรากฏ – 80x80px เหรียญราชการชายแดน (ช.ด.)
=== เครื่องราชอิสริยาภรณ์ต่างประเทศ ===
* พ.ศ. 2543 – 80px เหรียญคณะผู้แทนสหประชาชาติในติมอร์ตะวันออก
* พ.ศ. 2565 – 80x80px เครื่องอิสริยยศลำดับสหไมตรี ชั้นมหาเสรีวัฒน์
* พ.ศ. 2566 – 80x80px เหรียญปิงกัต จาซา เกมิลัง (เท็นเทรา)
*พ.ศ. 2566 – 80x80px ลีเจียนออฟเมอริต ชั้นผู้บังคับบัญชา
== อ้างอิง ==
ทหารบกชาวไทย
ผู้บัญชาการทหารบกของกองทัพไทย
บุคคลจากโรงเรียนนายร้อยพระจุลจอมเกล้า
บุคคลจากโรงเรียนเตรียมทหาร
นายพลชาวไทย
ผู้ได้รับเครื่องราชอิสริยาภรณ์ ป.ช.